NPP พุ่งกว่า 11% โบรกฯแนะสะสมเทคนิคขาขึ้น-แนวต้าน 2 บ.
NPP พุ่งกว่า 11% บล.ธนชาตแนะสะสมเทคนิคขาขึ้น-แนวต้าน 2 บ. โดย ณ เวลา 15.01 น.อยู่ที่ 1.91 บาท บวก 0.19 บาท หรือ 11.05% มูลค่าการซื้อขาย 68.9 ล้านบาท
4 ก.ย. 2558

ผู้สื่อข่าวรายงานว่า ราคาหุ้น บริษัท นิปปอน แพ็ค(ประเทศไทย) จำกัด (มหาชน) หรือ NPP ณ เวลา 15.01 น.อยู่ที่ 1.91 บาท บวก 0.19 บาท หรือ 11.05% มูลค่าการซื้อขาย 68.9 ล้านบาท  โดยเปิดตลาดที่ 1.75 บาท ต่ำสุดที่ 1.73 บาท สูงสุดที่ 1.92 บาท ขณะที่ดัชนีหุ้นไทยโดยรวมลบ 0.54%
บล.คันทรี่ กรุ๊ป วิเคราะห์ทางเทคนิค NPP แนวรับ 1.80 บาท  แนวต้าน 2.00 บาท แนว cut loss หากใกล้จะหลุด 1.75 บาท กราฟรายสัปดาห์ของ NPP แสดงให้เห็นว่าราคาหุ้นอยู่ในระดับต่ำมาก ซึ่งถือว่ามีความเสี่ยงในการปรับตัวลงค่อนข้างน้อย  ขณะที่ทรงของกราฟกำลังเริ่มรักษาระดับและกำลังตีวงขึ้นอย่างช้าๆ  โดย Stoch มี Divergence อย่างชัดเจน จะทำให้ราคาหุ้นอาจจะดีดตัวขึ้นในเวลาอันรวดเร็ว  แนะนำเข้าสะสม
บล.ธนชาต แนะ “ซื้อ” NPP ราคาหุ้นมีดีดตัวขึ้นผ่านเส้นค่าเฉลี่ย 3 เดือน และกรอบสามเหลี่ยม Ascending พร้อมปริมาณการซื้อขายสูงสนับสนุน เครื่องมือชี้ทิศทาง DI+ ตัด DI- ขึ้น เป็นจังหวะซื้อเก็งกำไร มีแนวต้านแรกที่ 1.95 บาท แนวต้านถัดไปที่ 2.00 บาท